Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh 
na schválenie prípadu osobitného zreteľa týkajúceho sa prenájmu pozemku registra „C“ KN parcely č. 15123/224 v k.ú. Nové Mesto, ktorý vznikol odčlenením od pozemku registra „C“ KN parcely č. 15123/28 v zmysle geometrického plánu č. 109/2011, pre spoločnosť TESAKO s.r.o., Dvořákovo nábrežie 10, 811 02  Bratislava 

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ						       2. Dôvodovú správu
							       3. Žiadosť 
                                                                                	       4. Snímku z katastrálnej mapy 
                                                 			       5. Geometrický plán č. 109/2011
							       6. LV č. 2382
							       7. Výpis z OR

							       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
1. spracovateľa

Apríl 2012
Návrh uznesenia

Miestne zastupiteľstvo

					s ch v a ľ u j e

nájom pozemku registra „C“ KN parcely č. 15123/224, zastavané plochy a nádvoria o výmere 25 m2 v k. ú. Nové Mesto, ktorý vznikol odčlenením od pozemku registra „C“ KN parcely č. 15123/28 v k.ú. Nové Mesto na základe geometrického plánu č. 109/2011, vyhotoveného Ing. Janou Hranicovou dňa 08.11.2011, pre spoločnosť TESAKO s.r.o., Dvořákovo nábrežie 10, 811 02  Bratislava, a to za účelom rekonštrukcie stavby prečerpávajúcej stanice celoareálovej kanalizácie, ktorá je vo vlastníctve žiadateľa ako aj za účelom majetkovoprávneho usporiadania vzťahu k pozemku, na ktorom je predmetná stavba postavená, ako prípad hodný osobitného zreteľa podľa ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov na dobu 10 rokov za nájomné:

25 €/m2/rok 
celkovo za 625 €/rok

-  s pripomienkami
-  bez pripomienok

DÔVODOVÁ  SPRÁVA

Dňa 24.02.2012 požiadala spoločnosť TESAKO s.r.o., Dvořákovo nábrežie 10, 811 02  Bratislava (ďalej len žiadateľ) o prenájom pozemku registra „C“ KN parcely č. 15123/224, zastavané plochy a nádvoria o výmere 25 m2. Predmetná parcela vznikla na základe geometrického plánu č. 109/2011 odčlenením od pôvodného pozemku registra „C“ KN parcely č. 15123/28, ostatné plochy o výmere 10402 m2, ktorý je evidovaný na LV č. 2382 v k.ú. Nové Mesto vo vlastníctve Hlavného mesta SR Bratislava a v správe mestskej časti Bratislava – Nové Mesto. Parcela č. 15123/28 slúži ako tréningové ihrisko pre futbalový oddiel Slovana Bratislava.
Parcela č. 15123/224 je zastavaná stavbou prečerpávajúcej stanice celoareálovej kanalizácie, ktorá slúži pre odkanalizovanie splaškových dažďových vôd areálu. Objekt spolu s technológiou je vo vlastníctve žiadateľa, a keďže tento je v súčasnej dobe v zlom stavebnom a technickom stave, žiadateľ ho má záujem zrekonštruovať.
Účelom nájmu je aj majetkovoprávne usporiadanie vzťahu žiadateľa k časti parcely č. 15123/28, ktorá je zastavaná stavbou vo vlastníctve žiadateľa a označená ako parcela č. 15123/224. Keďže sa jedná o 40 rokov starú stavbu, ktorej rekonštrukcia podlieha osobitnému konaniu na Obvodnom úrade životného prostredia, odbor štátnej vodnej správy pre vydanie stavebného povolenia na rekonštrukciu tohto technického objektu požaduje upraviť majetkovoprávne vzťah k dotknutému pozemku. 
Hlavný architekt mestskej časti Ing.arch. J. Kocka z hľadiska územného rozvoja nemá námietky k prenájmu predmetnej parcely. 
	Navrhovaná     výška    nájomného    je    25,- EUR/m2/rok,    čo    predstavuje    sumu 
625,- EUR/ročne. Navrhovaná doba trvania nájmu je 10 rokov.
Nakoľko sa jedná o nájom realizovaný ako prípad hodný osobitného zreteľa, je potrebné v zmysle ust. § 9a ods. 9 písm. c) zákona č. 138/1991 Zb. o majetku obcí v znení neskorších predpisov tento nájom schváliť v miestnom zastupiteľstve trojpätinovou väčšinou všetkých poslancov.